CELEX: 62015CN0096
Language: mt
Date: 2015-02-26 00:00:00
Title: Kawża C-96/15: Talba għal deċiżjoni preliminari mressqa mit-Tribunal de grande instance de Nanterre (Franza) fis-26 ta’ Frar 2015 – Saint Louis Sucre SA, suċċessur fit-titolu ta’ Saint Louis Sucre SNC vs Directeur général des douanes et droits indirects

4.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 146/28
            
         Talba għal deċiżjoni preliminari mressqa mit-Tribunal de grande instance de Nanterre (Franza) fis-26 ta’ Frar 2015 – Saint Louis Sucre SA, suċċessur fit-titolu ta’ Saint Louis Sucre SNC vs Directeur général des douanes et droits indirects
   (Kawża C-96/15)
   (2015/C 146/34)
   Lingwa tal-kawża: il-Franċiż
   
      Qorti tar-rinviju
   
   Tribunal de grande instance de Nanterre
   
      Partijiet fil-kawża prinċipali
   
   
      Rikorrenti: Saint Louis Sucre SA, suċċessur fit-titolu ta’ Saint Louis Sucre SNC
   
      Konvenut: Directeur général des douanes et droits indirects
   
      Domandi preliminari
   
   
               1)
            
            
               L-Artikolu 15(2) u (8) tar-Regolament [tal-Kunsill (KE)] Nru 1260/2001, tad-19 ta’ Ġunju 2001 (1), moqri fid-dawl tal-premessi 9 u 11 tiegħu u tas-sentenzi Zuckerfabrik Jülich I u II, u l-prinċipji ġenerali tad-dritt Komunitarju ta’ projbizzjoni tal-arrikkiment indebitu, ta’ proporzjonalità u ta’ libertà tal-intrapriża, għandhom jiġu interpretati fis-sens li produttur taz-zokkor għandu d-dritt li jiġi rrimborsat il-kontribuzzjonijiet għall-produzzjoni mħallsa għall-kwantitajiet ta’ zokkor taħt kwota li kienu għadhom maħżuna fit-30 ta’ Ġunju 2006, peress li l-iskema ta’ kontribuzzjonijiet għall-produzzjoni ma ġietx imġedda wara din id-data mir-Regolament tal-Kunsill Nru 318/2006 tal-20 ta’ Frar 2006 (2)?
            
         
               2)
            
            
                
               
                           a)
                        
                        
                           Fil-każ ta’ risposta fil-pożittiv għad-domanda preliminari preċedenti, l-ammont ta’ kontribuzzjonijiet li għandhom jiġu rrimborsati lill-produtturi għandu jkun ibbażat biss fuq it-tunnellaġġ ta’ zokkor li jirriżulta maħżun fit-30 ta’ Ġunju 2006?
                        
                     
                           b)
                        
                        
                           Fil-każ ta’ risposta fin-negattiv għad-domanda preliminari preċedenti, it-tunnellaġġ ta’ zokkor li jservi bħala bażi għar-rimbors tal-kontribuzzjonijiet għandu jkun ibbażat fuq il-varjazzjoni tal-ħażniet Komunitarji ta’ zokkor bejn l-1 ta’ Lulju 2001 u t-30 ta’ Ġunju 2006?
                        
                     
         
               3)
            
            
               Il-kalkolu tal-kontribuzzjoni li għandha tiġi rrimborsata jista’ validament jirriżulta mill-multiplikazzjoni tal-ħażna ta’ zokkor ikkonstatata b’risposta għat-tieni domanda preliminari permezz tal-medja ponderata tat-“telf medju” kkonstatat waqt l-OKS 2001/2006 jew għandu jiġi kkalkolat b’mod differenti u b’liema mod?
            
         
               4)
            
            
               Fil-każ ta’ risposta fil-pożittiv għad-domandi preċedenti, ir-Regolament [(KE)] Nru 164/2007, tad-19 ta’ Frar 2007 li jiffissa, għas-sena ta’ kummerċjalizzazzjoni 2005/2006, l-ammonti tal-kontribuzzjonijiet għall-produzzjoni għas-settur taz-zokkor (3) huwa invalidu?
            
         
      (1)  Regolament tal-Kunsill (KE) Nru 1260/2001, tad-19 ta’ Ġunju 2001, dwar l-organizzazzjoni komuni tas-swieq fis-settur taz-zokkor (ĠU Edizzjoni Speċjali bil-Malti, Kapitolu 3, Vol. 33, p. 17).
   
      (2)  Regolament tal-Kunsill (KE) Nru 318/2006, tal-20 ta’ Frar 2006, dwar l-organizzazzjoni komuni tas-swieq fis-settur taz-zokkor (ĠU L 58, p. 1)
   
      (3)  ĠU L 51, p. 17